open-index/open-wikipedia-markdown huggingface dataset:
Anette Bøe

**Anette Bøe** (født 1957) er en norsk tidligere langrennsløper og ishockeyspiller. Som langrennsløper representerte hun Larvik Turn & Idrettsforening de første sesongene. Hun spilte også ishockey for Vålerenga.

Bøe er født i Hedrum kommune (nå en del av Larvik).

Hennes første internasjonale medalje kom i OL i 1980 med bronse på 4×5&nbsp;km stafett. Hun vant gullmedalje på stafetten i VM i Oslo i 1982. 1985 ble Bøes beste år, i VM i Seefeld fikk hun individuelt gull på både 5 og 10&nbsp;km. Det ble i tillegg sølv på stafetten og bronse på 20&nbsp;km. Dette året vant hun også verdenscupen i langrenn.

Bøe vant tre NM-gull. Hun har dessuten to seire i Holmenkollen, én seier i Lahtisspelen og én seier i Svenska Skidspelen. Bøe er NM-vinner i ishockey to ganger. I 1984 ble hun tildelt Holmenkollmedaljen. Bøe ble også tildelt Sportsjournalistenes statuett og Porsgrunds Porselænsfabriks Ærespris i 1985. Hun ble i år 2000 tildelt Egebergs Ærespris (langrenn og ishockey).

I 2009 deltok hun i *[[Zebra Grand Prix]]* på TV 2 Zebra, hvor hun sammen med lagkamerat Rein Alexander kom på tredjeplass. I 2010 var hun med i NRK-serien *[[Mesternes Mester]]*.

Anette Bøe var søster av bildekunstneren Birgitte Bøe og var gift med tidligere president i Norges Ishockeyforbund Ole-Jacob Libæk fra 1999 til 2012.

## Verdenscupseire

## Referanser


## Litteratur
* Erling Borgen (1985) ''Anette, (eller Historien om «Bølla Bøe»)'' Atheneum ISBN 8273341062
* 

## Eksterne lenker
* 
*
Angelo Capranica

**Angelo Capranica** (født ca. 1415, død 3. juli 1478) var en av Den katolske kirkes kardinaler. Han ble biskop av Rieti i Italia.

Han ble kreert til kardinal 5. mars 1460 av pave Pius II.

Han var bror av kardinal Domenico Capranica.

## Referanser


## Eksterne lenker
*  Biografi på The Cardinals of the Holy Roman Church
Niccolò Fortiguerra

** Niccolò Fortiguerra ** (født 7. oktober 1419 i Pistoia i Den florentinske republikk, død den 21. desember 1473 i Viterbo i Kirkestaten) var en av Den katolske kirkes kardinaler. Han ble biskop av Chieti i Italia. 

Han ble biskop av Teano i 1458, og ble kreert til kardinal 5. mars 1460 av pave Pius II, med *[[Santa Cecilia in Trastevere|Santa Cecilia]]* som tittelkirke.

Han var i slekt med denne pave, og regnes dermed som hans kardinalnepote. Han hadde en doktorgrad *in utroque iure* fra Universitetet i Siena.

I 1462 ledet han et felttog innen Kirkestaten mot Sigismondo Pandolfo Malatesta, og inntok Fano. Senere, i 1465, beseiret han Deifobo d'Anguillara i kamp.

Han døde i Viterbo, men ble begravet i kirken Santa Cecilia i Trastevere i Roma.

## Eksterne lenker
* Salvador Miranda: Niccolò Fortiguerra-biografi hos fiu.edu
Alessandro Oliva Sassoferrato

** Alessandro Oliva Sassoferrato** (født 1407 i Coboccolino i Italia, død 20. august 1463) var en av den katolske kirkes kardinaler. Han ble generalminister for sin orden, augustinereremittene.

Han ble kreert til kardinal 5. mars 1460 av pave Pius II, med *[[Santa Susanna]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Burkhard Weisbriach

**Burkhard Weisbriach** (født 1420 i Villach, død 16. februar 1466 i Salzburg) var en av Den katolske kirkes kardinaler. Han var erkebiskop av Salzburg.

Han ble kreert til kardinal *[[in pectore]]* 5. mars 1460 av pave Pius II, offentliggjort 31. mai 1462.
## Episkopalgenealogi
Hans episkopalgenealogi er:
* Biskop Ulrich von Albeck (?-1431)
* Erkebiskop Johann von Reisberg (?-1441) * bispeviet 1429
* Biskop Silvester Pflieger (?-1453) *1438
* Erkebiskop Sigmund von Volkersdorf (1395-1461) *1452
* Biskop Ulrich von Plankenfels (?-1467) *1453
* Kardinal *Burkhard Weisbriach* (1420-1466) *1462 

## Referanser


## Eksterne lenker
* Biografi på The Cardinals of the Holy Roman Church
Bartolomeo Roverella

**Bartolomeo Roverella** (født 1406, død 5. mai 1476) var en av Den katolske kirkes kardinaler. Han var erkebiskop av Ravenna.

Han ble kreert til kardinal 18. desember 1461 av pave Pius II, med *[[San Clemente]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Louis d’Albret

**Louis d'Albret** (født 23. desember 1422, død 4. september 1465) var en av Den katolske kirkes kardinaler. Han var biskop av Cahors i Frankrike. 

Han ble kreert til kardinal 18. desember 1461 av pave Pius II.

## Referanser
Giacomo Ammannati-Piccolomini

**Giacomo Ammannati-Piccolomini** (født 8. mars 1422 i Lucca, død 10. september 1479 i Bolsena) var en av den katolske kirkes kardinaler. Han var biskop av Pavia i Italia.

Han ble kreert til kardinal 18. desember 1461 av pave Pius II.

## Referanser


## Eksterne lenker
* The Cardinals of the Holy Roman Church
Live 8

**Live 8** var en serie med konserter som ble arrangert i juli 2005 i G8-landene. Ni konserter fant sted samtidig den 2. juli, blant annet i London, Paris, Berlin, Roma og Philadelphia. Det norske bandet a-ha deltok på konserten i Berlin. Konsertene ble direkteoverført på fjernsyn over hele verden.

Konsertene fant sted like før det 31. G8-toppmøtet, som ble holdt på Gleneagles Hotel i Perthshire, Skottland i juli 2005. Arrangementet fant også sted på 20-årsdagen for Live Aid. Målet med konsertene var å overbevise de mektigste lederne i verden til å slette u-landenes gjeld til den rike verden, øke og forbedre bistanden og fremforhandle mer «rettferdige» regler for internasjonal handel for å gjøre slutt på sult og fattigdom i den tredje verden. Det pågikk en underskriftskampanje samtidig med konsertene og underskriftene ble levert til de åtte lederne for G8 (se oversikt).

Den 7. november 2005 ble det utgitt en DVD med opptak fra konsertene i tillegg til ekstramateriell.

## Artister på Live 8

## Eksterne lenker
* Live 8 offisielle hjemmeside
* Live 8 videostreaming på aol.com
Peter Harry Carstensen

**Peter Harry Carstensen** (født 1947) er en tysk konservativ politiker (CDU). Han var fra 2005 til 2012 ministerpresident i Schleswig-Holstein.

Carstensen er utdannet i landbruksvitenskap i Kiel, og tok senere statseksamen for læreryrket. Frem til 1983 underviste han på landbruksskolen i Bredstedt, og var virksom som næringslivsrådgiver ved landbrukskammeret i Schleswig-Holstein.

Han ble medlem av CDU i 1971, og var leder for CDU-laget i Nordfriesland mellom 1986 og 1992. Fra juli 2000 var han viseformann og fra juni 2002 formann for CDU i Schleswig-Holstein. Han er innvalgt i det tyske parlamentet siden 1983, og var formann i komitéen for ernæring, landbruk og skog mellom 1994 og 2002. Han ble innvalgt i Schleswig-Holsteins landdag ved delstatsvalget i 2005.

Carstensen er gift og har to døtre, blant annet keramikeren Anja-Christina Carstensen.

## Referanser


## Eksterne lenker
* 
* Peter Harry Carstensens hjemmeside
* Biografi på det tyske parlamentets hjemmeside
DS «Norge»

**DS «Norge»** var et passasjerskip som seilte mellom København og New York, for det meste med emigranter, inntil det forliste ved Rockall i 1904. I forliset mistet 635 mennesker livet. Skipet ble bygget i 1881 av Alex. Stephen & Sons Ltd., Linthouse, Glasgow for det belgiske selskapet Theodore C. Engels & Co i Antwerpen. Skipets originale navn var «Pieter de Coninck». Skipet var 338&nbsp;fot, 42&nbsp;fot bredt og &nbsp;BRT og &nbsp;DWT. Skipet hadde en dampmaskin som ga det en fart på ti knop. Det kunne ta inntil 800 passasjerer.

I 1889 ble det solgt til A/S Dampskibs-selskabet Thingvalla i Danmark og gitt navnet «Norge».

## Forliset
På vei fra Kristiansand til New York gikk det den 28. juni 1904 på grunn ved Rockall, på St. Helen-grunnen. Av de 727 passasjerene og besetningen på 68 omkom 635, blant dem 224 nordmenn. Forliset av DS «Norge» er det forliset som har kostet flest nordmenn livet.

Den kjente norske forfatteren Herman Wildenvey (Herman Theodor Lauritzen Portaas, 19 år) var med som passasjer og overlevde.

Under sjøforklaringen kom det frem at fartøyet oppfylte gjeldende krav til livbåtkapasitet, men denne var altfor liten for antall passasjerer. Videre er det uklart hva «Norge» støtte på da vraket aldri er funnet. Det spekuleres i om årsaken til ulykken kan ha vært spesielle magnetiske fenomener rundt Rockall, noe som kan ha gitt en eksepsjonelt stor lokal misvisning for skipets magnetkompass.        
Det var mange i Norge som var kritisk til at rettssaken etter forliset ble holdt for lukkede dører. Det er i ettertid oppdaget at rettens dommer J.N.A. Madvig sendte kritiske spørsmål videre til rederiet DFDS:

Madvig frifant samtlige etter sjøforklaringen, men kaptein Valdemar Johannes Gundel måtte likevel betale sine egne saksomkostninger på 600 kroner.

## Litteratur
* Liv Marit Haakenstad: *Slektsgranskerens guide til utvandringen 1825–1930*. Orion forlag 2008. ISBN 978-82-458-0848-3
* Per Kristian Sebak: *Katastrofeskipet «Norge», den glemte ulykken*. Genesis 2001. ISBN 82-476-0196-6
* Shearer. Lorraine: «Four years’ research unearths SS Norge’s final resting place», The Orcadian Ltd.

## Referanser


## Eksterne lenker

* «DS Norge» Nasjonens "glemte" skipskatastrofe, fra *[[Skipsrevyen]]*
*  «De møtte døden ved St. Helen» – Utfyllende nettside om skipet og forliset
*  The Orcadian – «Four years’ research unearths SS Norge’s final resting place» (Versjon fra 27. mars 2010, lenken ble lagt inn i mars 2009)
*  Journal of American Ethnic History
*  «Project SS Norge» – Nettside om forliset
Heiligendamm

**Heiligendamm** er en landsby i kommunen Bad Doberan ved Østersjø-kysten i den tyske delstaten Mecklenburg-Vorpommern. Gjennom den dampdrevne smalsporbanen Molli er stedet forbundet med Kühlungsborn og Bad Doberan. I 2007 fant det 33. G8-toppmøtet sted i Heiligendamm.

## Historie
Heiligendamm er Tysklands eldste badeby; første badegjest og ansvarlig for utbyggingen av stedet til sjøbad var i 1793 storhertugen av Mecklenburg, Fredrik Frans I.

Johann Christoph Heinrich von Seydwitz, Carl Theodor Severin og Gustav Adolph Demmler oppførte mellom 1793 og 1870 et klassisistisk anlegg, et *[[Gesamtkunstwerk]]*, av bade- og logihus. På grunn av sine hvite bygninger ble Heiligendamm kjent som «den hvite byen ved havet». Siden grunnleggelsen var Heiligendamm det mest elegante sjøbad i Tyskland. Frem til 1930-tallet tilbragte store deler av den europeiske høyadel sine sommerferier her. Etter annen verdenskrig forfalt enkelte av de enestående bygningene, men etter gjenforeningen ble de restaurert, og i 2003 ble et nytt luksushotell, Kempinski Grand Hotel, åpnet.

## Bilder

KempiHeilig3.jpg|Burg Hohenzollern med bibliotek
Heiligendamm Molli.jpg|Smalsporbanen Molli
KempiHeilig1.jpg|Kurhus
Heiligendamm Seebrücke.jpg|Pir
Heiligendamm_Gedenkstein.jpg|Minnetavle for Fredrik Frans
Strand Heiligendamm.jpg|Strand


## Litteratur
* Charles James Apperley: *«Nimrods German Tour»* - Godewind Verlag, Tyskland, 2006. ISBN 978-3-939198-70-3
* Friedrich Compart: *Geschichte des Klosters Doberan*. Godewind Verlag, 2004, ISBN 978-3-938347-07-2. (Reprint der Originalausgabe von 1872)
* Hans-Jürgen Herbst: *Die Reise eines Gesunden in die Seebäder Swinemünde, Putbus und Doberan*. Godewind Verlag, Wismar 2005, ISBN 978-3-938347-73-7. (Bearbeitete Neuauflage der Originalausgabe von 1823)
* Heinrich Hesse: *Die Geschichte von Doberan-Heiligendamm*. Godewind Verlag, Wismar 2004, ISBN 978-3-938347-09-6. (Bearbeitete Neuauflage der Originalausgabe von 1838)
* Adolf Nizze: *Doberan-Heiligendamm: Geschichte des ersten deutschen Seebades*. Godewind Verlag, Wismar 2004, ISBN 978-3-938347-23-2. (Bearbeitete Neuauflage der Originalausgabe von 1823)
* Peter Schubert: *Die heikle Geschichte Heiligendamms – wem gehört das berühmte Bad an der Ostsee?* In: Welt am Sonntag vom 3. Juni 2007
* Hans Thielcke: *Die Bauten des Seebades Doberan – Heiligendamm um 1800 und Ihr Baumeister Severin*. Godewind Verlag, 2004 ISBN 978-3-938347-90-4. (Reprint d. Originalausgabe von 1917)
* Samuel G. Vogel: *Allgemeine Baderegeln zum Gebrauche für Badelustige überhaupt und diejenigen insbesondere, welche sich des Seebades in Doberan bedienen*. Godewind Verlag, 2004, ISBN 978-3-938347-88-1. (Bearbeitete Neuauflage der Originalausgabe von 1817)

## Referanser


## Eksterne lenker
* 
* Doberan-Heiligendamm-Literatur online
* G8 summit site
Ridabu Idrettslag

**Ridabu Idrettslag** er et idrettslag fra Hamar stiftet i 1965, etter en sammenslåing mellom Hjellum og Åker Idrettslag.

Kampene spilles på «Black River Park». 

## A-lag
Ridabu spilte på 1980-tallet i 4. divisjon. I 2005 deltok laget i 5. divisjon og ble omtalt som «Hamars dårligste fotballag». Et nytt A-lag ble etablert i 2010 og rykket året etter opp til 4. divisjon. Laget ble kretsmester i 5. divisjon etter seier over Ringebu/Fåvang. I 2012 spilte klubben sin første sesong over laveste divisjonsnivå på 20 år og endte på 8.-plass.

Foran 2024 sesongen gikk Aleksander Melgalvis fra Ham-Kam til Ridabu. Samme år deltok klubben for første gang i NM, der de møtte Ham-Kam. I NM 2025 tapte Ridabu mot Kongsvinger IL.

## Tabellen

### Divisjonsutvikling

## Meritter
### Kretsmesterskap
* **[[5. divisjon fotball for menn|5. divisjon, Indre Østland]]:** **2** (2011, 2023)

## Tidligere spillere
HamKam-spillerne Hai Lam og Emil Sildnes har spilt fotball for Ridabu. Det samme har skøyteløper Even Wetten.

## Referanser


## Litteratur
*Ridabu Idrettslag (1990): Jubileumsberetning for Ridabu idrettslag : 1965 - 1990

## Eksterne lenker
* 
* A-lagets offisielle hjemmeside
Senigallia

**Senigallia** (også *Sinigallia*, tidligere *Sinigaglia*) er en by ved Adriaterhavet på den italienske halvøy. Den er i dag en badeby i provinsen Ancona, og har ca. 41&nbsp;000 innbyggere.

I antikken var den kjent under navnet **Sena Gallica**, og var da hovedbosetningen til de galliske senonerne. Den ble i 283 f.Kr. romersk koloni.

Byen var blant de fem kystbyene i dette området som i middelalderen gikk under samlebetegnelsen *[[Pentapolis]]*.

Byen har en festning fra renessansen.

## Referanser


## Eksterne lenker
*
DS «Turist»

**DS «Turist»** var en dampbåt levert i 1888 fra Christiansands Mek. Værksted, Kristiansand som byggnr. 44. Den var 50 fot lang, 10,3 fot bred, og stakk 2,1 fot dypt. Den hadde plass til 80-90 passasjerer, skrog av klinket jern, og en dampmaskin for vedfyring. Den ble bygd for Halvor Halvorsen Strømme (1855–1913), gårdbruker og politiker i Drangedal i Telemark. Etter leveringen i Kristiansand gikk båten for egen maskin til Kil i Sannidal i nåværende Kragerø kommune med kaptein og maskinist fra verftet. Her ble den delt i to og fraktet opp til Merkebekk sør i innsjøen Toke. Dette ble gjort i flere omganger ved hjelp av 10 hester og mange hjelpere. Ved Merkebekk ble delene så klinket sammen igjen, og båten sjøsatt. 11.&nbsp;juni 1888 fikk den sitt første passasjersertifikat. «Turist» var planlagt brukt  til passasjer- og godstrafikk.

Regnskapene for årene 1890 til 1893 viser en gjennomsnittlig billettinntekt på kr. 18 per seilingsdag (medio mai til medio september). I tillegg kom noe inntekter av tømmersleping. Båtføreren fikk betalt kr. 1,50 per dag. Av utgifter er kun nevnt litt grønnsåpe og parafin, samt 600 flasker «husholdningsøl» á 20 øre (1890) og 74 sekker kull á 100 liter for kr. 1,74 per sekk (1893).

Eieren av båten, Halvor H. Strømme, hadde planer om å få kanalisert elva fra Toke ned til Kragerø, og bruke «Turist» til trafikk mellom havet og Prestestranda, lengst nord i Toke. Disse planene ble det imidlertid aldri noe av, og «Turist» ble seilende på Toke i all sin tid. Det var en staselig båt; hvitmalt og med salong utstyrt med datidens luksus i plysj, mahogny og blankpusset messing.

I 1913 ble båten modernisert, og dampmaskinen ble byttet ut med en Söderblom dieselmotor. I 1929, etter at tog og rutebiler hadde overtatt det meste av frakten mellom Drangedal og Kragerø, gikk «Turist» ut av rutetrafikk. Alt overbygg ble fjernet, og den ble tatt i bruk som fraktebåt, mest til ved og tømmer, som dengang vanskelig kunne fraktes med bil eller tog. I 1944 ble dieselmotoren tatt ut, og skroget ble solgt til bruk som lekter ved Dalsfoss kraftverk, hvor den i dag ligger nedsunket.

## Eksterne lenker
*  Dukket opp da vannet forsvant, artikkel med bilde på nrk.no. 8. april 2014.

## Kilder
*Sannes, Olav: *Drangedal med Tørdal, ei bygdesoga* (1924) (faksimile 1974, ISBN 82-990370-1-8).
* Harald Lorentzen, Thor Hansen, Per Svein Bratsberg: *Innlandsbåtene på 10 Telemarksvann*, Skien : Genius forlag, 1987. ISBN 82-991292-3-0.
* Regnskapsbok etter Halvor H. Strømme (i privat eie).
Opel Monza

**Opel Monza** er en bilmodell fra den tyske bilprodusenten Opel. Monza kom på markedet høsten 1977 og var Senators søstermodell. Mens Senator var en 4-dørs sedan, var Monza 3-dørs kombi-coupe. Den hadde ellers identisk modell-utvalg som Senator. I likhet med Senator fikk Monza en liten ansikts- og hekkløfting i 1982, men Monza ble imidlertid ikke fornyet i 1987, da Senator B ble introdusert.
Amarok

**Amarok** kan vise til:

* Amarok (ulv) – en ulv i inuitisk mytologi
* Volkswagen Amarok – en pickup oppkalt etter den mytologiske ulven
* ''Amarok'' – et album med den engelske artisten Mike Oldfield fra 1990
* Amarok – en åpen-kildekode lydavspiller, se Liste over KDE-programmer#Amarok
Butan

:*For å lese om landet i Asia, se [[Bhutan]].*
**Butan** er et hydrokarbon med fire karbonatomer. Butan har to isomerer, n-butan og isobutan (2-metylpropan). Butan kan produseres fra råolje.  

Butan er en bestanddel i LPG (flytende petroleumsgass, på engelsk liquefied petroleum gas). Andre bruksområder er som lightergass og som kjølemedium i kjøleskap og frysere. Butan brukes også som drivgass i en del spraybokser.

Butan under trykk blir flytende, også ved romtemperatur, noe som gjør lagringsvolumet betraktelig mindre. Gassen er derfor vanlig til gassflasker i alle formater fra lightere/påfyllingsflasker for slike, via camping- og gassgrillbeholdere og til gasstanker til oppvarming av hus samt til matlaging.

Gassen er lettantennelig og kan gi eksplosjonsfare ved feil bruk.
Charwelton

**Charwelton** er en liten landsby og et verdslig sogn i distriktet Daventry i grevskapet Northamptonshire, England. Den ligger ved A361, noen kilometer sørvest for byen Daventry. Stedsnavnet er avledet fra elven Cherwell som landsbyen ligger ved siden av. I henhold til folketellingen i 2011 har landsbyen og sognet (inkludert Fawsley) har en befolkning på 220 innbyggere.

Landsbyen hadde tidligere en jernbanestasjon ved Great Central Railway, som også var endestasjon for en privat jernbanestrekning hvor man fraktet jernmalm fra bruddene ved Hellidon ned til hovedjernbanelinjen.

Charwelton har en pub, Fox and Hounds. Den ble stengt i 2112, og i september 2013 ble den solgt til et eiendomsselskap, men selskapet ga landsbyen en frist til slutten av oktober 2013 til å kjøpte det. Landsbybeboerne klarte å samle inn nok kapital til å opprette et samvirke, og således kjøpe tilbake Fox and Hounds og gjenåpne den. Den er nå en samfunnspub kombinert med en italiensk restaurant ved navn La Volpe (italiensk for «Reven»).

## Referanser


## Eksterne lenker
* 
*Charwelton
Hellidon

**Hellidon** er en liten landsby og et verdslig sogn i distriktet Daventry i grevskapet Northamptonshire, England. Den ligger ved A425, omkring åtte kilometer sørvest for byen Daventry. Landsbyen ligger mellom 160 og 180 moh på nordsiden av berggrunn av jernstein. I henhold til folketellingen i 2011 har landsbyen og sognet (inkludert Lower og Upper Catesby) en befolkning på 256 innbyggere.

Stedet hadde flere store brudd hvor man tok ut jernmalm, som ble fraktet på en privat jernbanelinje til Charwelton og så lastet over på godstog på Great Central Railway. Bruddene ble lagt ned i 1950-årene. Det er i dag flere vingårder rundt landsbyen.

Sophie Grigson, kjent som kokebokforfatter og fra fjernsyn, er bosatt i landsbyen.

## Litteratur
* Adkins, W.R.D.; Serjeantson, R.M., red. (1902): *A History of the County of Northampton. Victoria County History*. **1**. Westminster: Archibald Constable & Co. s. 370.
* Boyd-Hope, Gary; Sargent, Andrew; Newton, Sydney (2007): *Railways and Rural Life: S W A Newton and the Great Central Railway*. Swindon: English Heritage and Leicestershire County Council. ISBN 978-185074-959-2, s. 85–89
* Fell, Jenifer (2000): *Three Ells in Hellidon*. Egenpublisering. ISBN 0951565311.
* Pevsner, Nikolaus; Cherry, Bridget (revidert) ([1961] 1973): *Northamptonshire. The Buildings of England*, 2. utg., Harmondsworth: Penguin Books, ISBN 0-14-071022-1, s. 252
* RCHME, red. (1981): «Hellidon». *An Inventory of the Historical Monuments in the County of Northamptonshire. 3 – Archaeological sites in North-West Northamptonshire*. London: Royal Commission on the Historical Monuments of England. s. 102–103.

## Referanser


## Eksterne lenker
* 
* Hellidon Village, informasjon og nyheter
Maria João

**Maria João** (født 27. juli 1956 i Lisboa) er en portugisisk jazzsanger.

Hun er særlig kjent for å kombinere tradisjonell portugisisk fado med samtidens jazzstrømninger og er derfor en typisk representant for verdensjazz.

Siden 1991 har hun samarbeidet med den portugisiske pianisten Mário Laginha som har komponert mye av musikken og har blitt Joãos viktigste musikalske partner. Den norske perkusjonisten Helge A. Norbakken samarbeider med João siden 1999. Hun har også samarbeidet med pianistene Aki Takase, Japan, og i 2005/06 med Jan Gunnar Hoff, Norge.

## Diskografi
* *[[Quinteto Maria João]]* (1983)
* *[[Cem Caminhos]]* (1985)
* *[[Conversa]]* (1986)
* *[[Looking for Love]]* (1989)
* *[[Alice (Maria João album)|Alice]]* (1992)
* *[[Sol (album)|Sol]]* (1992)
* *[[Danças]]* (1994)
* *[[Fábula]]* (1996)
* *[[Cor]]* (1998)
* *[[Lobos, Raposas e Coiotes]]* (1999)
* *[[Chorinho Feliz]]* (2000)
* *[[Mumadji]]* (2001)
* *[[Undercovers]]* (2002)
* *Faces & Places* (2002, noen spor, med Joe Zawinul)
* *[[Tralha]]* (2004)
* *[[Cinco]]* (2005, med Saxofour)

## Referanser


## Eksterne lenker
* 
* 
* Maria João fanklubb (engelsk)
Sabine Bergmann-Pohl

**Sabine Bergmann-Pohl** (født som Sabine Schulz 20. april 1946 i Eisenach) er en tysk politiker (CDU). Hun var i 1990 president for Folkekammeret og dermed DDRs siste statsoverhode. Fra 1990 til 1991 var hun forbundsminister for særlige oppgaver i Helmut Kohls føderale regjering, og fra 1991 til 1998 statssekretær i det føderale helseministeriet.

## Liv og virke
### Utdannelse og yrke
Sabine Schulz tok Abitur i 1964 og studerte medisin i Øst-Berlin mellom 1966 og 1972. Hun ble godkjent som spesialist i lungesykdommer i 1979 og tok doktorgraden i 1980.

Fra 1980 til 1985 var hun medisinsk leder for den polikliniske avdeling for lungesykdommer og tuberkulose i Berlin-Friedrichshain. Fra 1985 til 1990 var hun medisinsk direktør i *Bezirksstelle für Lungenkrankheiten und Tuberkulose* i Øst-Berlin.

### Politisk karriere
I 1981 ble hun medlem av CDU i DDR, et av de såkalte «blokkpartiene». 

Hun ble innvalgt i Folkekammeret i DDR ved det første frie valget 18. mars 1990. 5. april samme år ble hun valgt til Folkekammerets president. Som følge av en forfatningsendring samme dag overtok hun den tidligere statsrådsformannens beføyelser og ble dermed også statsoverhode i DDR. Hun innehadde denne funksjonen frem til 2. oktober. 

Med den tyske gjenforeningen 3. oktober ble hun medlem av Forbundsdagen, hvor hun også ble innvalgt i flere etterfølgende valg og satt frem til 22. september 2002. Hun ble også allerede 3. september utnevnt til forbundsminister for særlige oppgaver. Etter det første føderale valget etter gjenforeningen gikk hun ut av regjeringen 18. januar 1991 og ble utnevnt til statssekretær i det føderale helseministeriet. Hun var statssekretær frem til regjeringen gikk av 26. oktober 1998.

Hun trakk seg ut av politikken i 2002. I 2003 ble hun president for Berlins Røde Kors.

## Skrifter
* *Häufigkeit anamnestisch-klinischer Befunde chronisch obstruktiver Lungenerkrankungen im Kindesalter, ihre Beziehung zur Lungenfunktion und Ermittlung der Referenzwerte für die Ventilations- und Verteilungsparameter am Pneumotestgerät. Ergebnisse einer Schuluntersuchung*. Dissertation Akademie für Ärztliche Fortbildung der DDR Berlin, 1981, Berlin-Karow 1976, 1981, 88 Bl., 17 graph. Darstellungen
* *Abschied ohne Tränen. Rückblick auf das Jahr der Einheit.* Aufgezeichnet von Dietrich von Thadden. Ullstein, Berlin / Frankfurt/Main 1991, ISBN 3-550-07802-1
* Herausgeberin mit Paul B. Wink: *Podiumsdiskussion 1953–1989 Deutschland auf dem Weg zu Einheit und Freiheit aus Anlaß des 50. Jahrestages des Volksaufstandes in der DDR am 17. Juni 2003 in der Akademie der Konrad-Adenauer-Stiftung in Berlin.* Konrad-Adenauer-Stiftung, Berlin 2004, ISBN 3-937731-00-8
* Herausgeberin mit Wilhelm Staudacher: *„Der Schrei nach Freiheit“. Der Ungarn-Aufstand 1956.* Konrad-Adenauer-Stiftung, Berlin 2007, ISBN 978-3-939826-46-0

## Referanser


## Eksterne lenker
*
Chinedu Ogbuke

**Chinedu Obasi** «**Edu**» **Ogbuke** (født 1986) er en nigeriansk tidligere fotballspiller. Han har tidligere spilt for blant andre Lyn og Hoffenheim.

«Edu» som han også kalles kom til Norge og Lyn i november 2004 sammen med sine landsmenn Mikel, Bala og Sarki. I juni 2005 ble det antydet at han i likhet med Mikel var ønsket av Chelsea, men dette ble det aldri ble noe av. Samme sommer imponerte han tidvis kraftig i U-20 VM i Nederland og scoret blant annet i semifinalen og finalen (som Nigeria tapte for Argentina). Spanske aviser linket ham 2. august 2007 til den engelske klubben Liverpool. 27. august 2007 ble han solgt til Hoffenheim. I desember 2011 ble han lånt ut til Schalke 04, og sommeren 2012 ble han klar for Schalke på permanent basis. Edu spiller i dag for Skandinavias største klubb AIK.

Han deltok i den nigerianske fotballtroppen under Sommer-OL 2008 i Beijing, hvor han var med å ta sølvmedalje etter finaletap mot Argentina.

## Referanser


## Eksterne lenker
* 
*  Profil på lynfotball.net
Bad Doberan

**Bad Doberan** er en by og et gammelt kursted i Mecklenburg-Vorpommern ved Østersjøen i det nordlige Tyskland. Bad Doberan har et areal på 32,73&nbsp;km² og ca. 11&nbsp; 500 innbyggere (2004).

Byen ligger ca. 16&nbsp;km. vest for Rostock, og er en viktig turistby bl.a. på grunn av badestranden som finnes i bydelen Heiligendamm.
G8-toppmøtet i 2007 fant  sted i Heiligendamm fra den 6. juni til den 8. juni.

## Bilder

Bad Doberan-1.jpg|Bad Doberan


## Referanser


## Eksterne lenker
*
Perthshire

**Perthshire** (skotsk-gælisk: *Siorrachd Pheairt*), offisielt fylket Perth, er et tradisjonelt grevskap i det sentrale Skottland, som strekker seg fra Strathmore i øst til Drumochter-passet i nord, Rannoch Moor og Ben Lui i vest, og Aberfoyle i sør. Det grenser til grevskapene Inverness-shire og Aberdeenshire i nord, Angus i øst, Fife, Kinross-shire, Clackmannanshire, Stirlingshire og Dunbartonshire i sør og Argyllshire i vest. Det var et lokalt myndighetsfylke fra 1890 til 1930. G8-toppmøtet i 2005 fant sted i Perthshire på det store Gleneagles Hotel.

Perthshire er kjent som «big county», eller kun som «the Shire», på grunn av dets rundhet, sentrale beligghet og status som det fjerde største historiske grevskapet i Skottland. Den har et bredt utvalg av landskap, fra de rike områdene med jordbruk i øst, til de høye fjellene i det sørlige høylandet. I regionen ligger også Scone Palace, residensen ti middelalderen til de skotske kongene. Omtrent 151 910 mennesker er beregnet bosatt i Perth.

Fortingall Yew i Perthshire er antatt å være det eldste treet i Storbritannia og ett av de eldste i hele Europa, et barlind som er antatt å være rundt 5 000 år gammel.

Skottlands eldste platebutikk, etablerte i 1967, den familieeide Concorde Music, ligger i Perth.

## Byer

*Perth
*Crieff
*Dunkeld and Birnam
*Pitlochry
*Aberfeldy
*Auchterarder
*Bridge of Earn
*Blairgowrie
*Crianlarich
*Aberfoyle
*Callander
*Forgandenny

## Referanser


## Eksterne lenker

*Perth & Kinross Council
*A Vision of Britain Through Time: A vision of Perth and Kinross
Gleneagles Hotel

**Gleneagles Hotel** er et kjent luksushotell i Perthshire, Skottland, åpnet i 1924. Det er bl.a. berømt for sine golfkurs. I 1986 fant Bilderberg-konferansen og i juli 2005 G8-toppmøtet sted på hotellet.

## Eksterne lenker
* http://www.gleneagles.com/
* https://web.archive.org/web/20110207222529/http://perthshireg8.com/
Risk

:*Se også [[RISK]] (*'Regulering av Inngangsverdi med Skattlagt Kapital**)''

**Risk*' er et populært [[tur-basert]] [[brettspill]], produsert av [[Parker Brothers]] (nå en del av [[Hasbro]]). Spillet ble funnet opp av den franske filmregissøren [[Albert Lamorisse]], og ble gitt ut for første gang i 1957 som *La Conquête du Monde* (The Conquest of the World).

*Risk* blir spilt av to til seks spillere på et spillebrett med [[Napoleonskrigen|napoleonstidens]] politiske kart over [[Jorden|jorda]]. Spillebrettet er delt opp i 42 [[territorium|territorier]], som er fordelt på seks [[kontinent]]er. Spillerne kontrollerer hærstyrker, som brukes i et forsøk på å erobre territorier fra de andre spillere ved troppeslag som avgjøres ved terningskast. Målet med spillet er å få kontroll over alle territoriene eller «[[verdensherredømme]]», gjennom å eliminere alle de andre spillerne. Ved å bruke [[area movement]], unngår *Risk* realistiske grenser, slik som størrelsen på verden og logistikken med lange [[felttog]].

Det er kommet flere spesialutgaver av *Risk*, blant annet en [[Ringenes Herre]]-utgave hvor verdenskartet er byttet ut med et kart over [[Midgard (Tolkien)|Midgard]].

== Pc og videospill ==

Det er blitt gitt ut flere [[videospill]]utgaver av *Risk*, de første gitt ut til [[Commodore 64]] i [[1988]] og til [[Macintosh]] (Mac) i [[1989]]. Siden da har det kommet utgaver til [[Personlig datamaskin|PC]], [[Amiga]], [[Sega Genesis]], [[PlayStation]], [[PlayStation 2]] og [[Game Boy Advance]]. Det siste spillet er *Risk: Global Domination* for PC og Mac. I tillegg er det gitt ut flere hundre uoffisielle *Risk'' etterligninger, hvorav mange kan spilles via internett.

## Referanser


## Eksterne lenker
*
Venaissin

** Venaissin ** (eller **Comtat Venaissin**, eller **Comtat** ) er det historiske navn på området rundt byen  Avignon i regionen Provence-Alpes-Côte d'Azur i Frankrike. Det bestod i grove trekk av området mellom  Rhône-elven, Durance og Mont Ventoux. Den motsatte bredden av Rhône var under den franske krones kontroll. Avignon var selv ikke del av Comtat Venaissin; byen var et *comtat* for seg selv. 

I løpet av 1200-tallet tilhørte Venaissin Alphonse av Toulouse, greve av Poitiers. Han testamenterte det til Pavestolen. Han døde i 1271, og området ble pavelig territorium i 1274. Regionen hadde sitt navn etter den tidligere hovedstaden, Venasque. Men i 1320 ble Carpentras ny hovedstad. 

Avignon ble solgt til Pavestolen av grevinne Jeanne av Provence i 1348, og dermed kunne de to "comtater"" kombineres og bli en samlet pavelig enklave. Innbyggerne ble ikke ilagt skatter, og var fritatt fra militærtjeneste, og det gjorde livet i Venaissin langt mer attraktivt enn under den franske krone. Venaissin tiltrakk seg også mange franske jøder, fordi de ble bedre behandlet under pavelig styre enn ble i resten av Frankrike. Frankrikes eldste bestående synagoge, bygget på 1300-tallet, ligger i  Carpentras.

Mange franske herskere forsøkte å annektere området. Venaissin ble invadert av franske styrker 1663 og 1668, og dessuten var det okkupert 1768&ndash;1774 under stridighetene mellom krone og kirke. Det var dessuten ilagt handels- og tollrestriksjoner på de franske konger Ludvig XIV og Ludvig XV. Den pavelige kontroll vedvarte til 1791, da en uhjemlet folkeavstemning ble foretatt og flertallet stemte for innlemmelse i Frankrike. Pavedømmet anerkjente ikke dette.
Flytende petroleumsgass

:*LPG har også [[LPG (andre betydninger)|andre betydninger]]*

**Flytende petroleumsgass**, på engelsk *liquefied petroleum gas* (LPG), er en blanding av hydrokarboner som er gasser ved normalt trykk og temperatur. De viktigste gassene er propan og butan. LPG kan i noen tilfeller være omtrent ren propan, i andre tilfeller ren butan eller en blanding av disse to.

LPG oppbevares og selges normalt på stål- eller komposittbeholdere. LPG blir flytende under trykk, herav navnet *liquefied.* På norsk kan man gjerne bruke betegnelsen *kondensert petroleumsgass*.

I Norge brukes LPG, i all hovedsak propan, på samme måte som man i store deler av verden bruker naturgass, det vil si til oppvarming (direkte eller i kjeler) og tørkeprosesser, i industri, landbruk og bolig. LPG brukes dessuten som drivstoff for kjøretøy, da gjerne under betegnelsen «autogass».

LPG utvinnes gjerne som et biprodukt ved raffinering av olje.

LPG må ikke forveksles med naturgass (NG).

## Referanser




## Se også
*Gasstankskip
*LNG
*Diesel
*Parafin
*Bensin
Luis Julian de Milà

** Luis Julian de Milà y de Borja** (født 1432 i Xàtiva i Spania, død 1510 i  Bèlgida, Vall d'Albaida) var en av Den katolske kirkes kardinaler. Han var biskop av Segorbe i Spania.

Han ble kreert til kardinal den 17. september 1456 av sin onkel pave Callistus III, med *[[Santi Quattro Coronati al Laterano]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Jaime av Portugal

** Jaime** (1433–1459) var infante av Portugal, en av Den katolske kirkes kardinaler, og erkebiskop av Lisboa.

Han ble kreert til kardinal den 17. september 1456 av pave Callistus III.

## Eksterne lenker
* Biografi på The Cardinals of the Holy Roman Church
Richard Olivier de Longueil

**Richard Olivier de Longueil** (fødi i Lisieux i Normandie, død 19. august 1470 i Sutri) var en av den katolske kirkes kardinaler. Han var biskop av Coutances i Frankrike.

Han ble kreert til kardinal den 17. desember 1456 av pave Callistus III.

Han  arbeidet iherdig for å påvise at henrettelsen av Jeanne d’Arc hadde vært urettmessig.

## Eksterne lenker
* Biografi på The Cardinals of the Holy Roman Church
Pass It Records

**Pass It Records** er et plateselskap som fokuserer på hiphop. Plateselskapet er kjent for å ha tette bånd til NOKAS-siktede Toska.

**Pass It** første gjennombrudd var med Equicez, som består av Geir «Cast» Kristiansen og Axel «F'EM one» Purcell.  De ga ut albumet «State of Emergency» som vant Spellemannprisen og Alarmprisen i 2004.  For samme album fikk de også flere Norwegian Hip-Hop awards.

## Artistene

### Rappere
* Geir «Cast» Kristiansen
* Axel «F'EM one» Purcell 
* Pål «OnklP» Tøyen
* Philip Ruud
* Organism 12
* Nico D

### Sangere
* Nico D
* Vivi

### DJ-er
* William «Nasty Kutt» Wiik Larsen
* Daniel «DJ Nuhhh» Gude
* Torstein «DJ Ross» Håvorsen

## Utgivelser
### Album
* 2003, «State of Emergency», Equicez
* 2005, «Skulk med stil», Philip Ruud
* 2005, «Problembarn», Geir «Cast» Kristiansen
* 2005, «Det kunne vært deg», OnklP

### Mixtapes
* 2004, «The Omen» 
* 2005, «Homework»
* 2005, «Evig Ferie»
* 2006, «The Omen II»
* 2006, «Absolutt Fåpå Vol II»

### Singler

*2002, «Negative Kids», Equicez
*2003, «Live From Pass It», Equicez
*2003, «Barnslig», Equicez,Thea,Philip Ruud & Atle Antonsen
*2003, «Blind», Equicez & We
*2005, Sommerflørt», Philip Ruud & Sandra Lyng Haugen
*2005, «Barn i Bar'n», Philip Ruud & OnklP
*2005, «Barn I Bar'n (Remix)», Philip Ruud,OnklP & Admiral P
*2005, «Kela», Geir «Cast» Kristiansen & Nico D
*2005, «Problembarn», Geir «Cast» Kristiansen
*2005, «Se & Hør» OnklP
*2006, «Showtime (Move Your Arms)», El Axel

## Referanser
Philip Ruud

**Philip Hemsen Ruud** (født **Adolfo Arieta Cenabria**; 1987) er en norsk musiker med artistnavnet **Philip**. Han ble først kjent da han som **Lille Philip** gjorde gjesteopptreden våren og sommeren 2003 med gruppen Equicez. Den første plateutgivelsen han var med på med en egen låt var «Flipset» på mixtapen *The Omen*.

Hans første soloutgivelse var singelen «Sommerflørt» sammen med Sandra Lyng Haugen i 2005. Denne lå fem uker på førsteplass på VG-lista Topp 20. Philip ga ut sitt første album, *Skulk med stil*, våren 2005 på Pass It Records.

Ruud het Adolfo Arieta Cenabria og bodde på barnehjem i Bogotá i Colombia da han fire måneder gammel ble adoptert til Norge. Hans biologiske mor var 16 år da hun ble gravid. Han vokste opp hos sine adoptivforeldre på Greverud utenfor Oslo.

I 2018 grunnla Ruud det kreative kollektivet SDKT Entertainment, et firma som han senere har utviklet til å bli «et av de største management/plateselskapene innen sjangeren i Norge». Han var manager til Dutty Dior.

## Referanser


## Eksterne lenker
* 
*
Filippo Calandrini

**Filippo Calandrini** (født i 1403, død 18. juli 1476) var en av Den katolske kirkes kardinaler. Han var biskop av  Bologna.

Han ble kreert til kardinal den 20. desember 1448 av sin halvbror pave Nikolaus V, med *[[Santa Susanna]]* som tittelkirke. Senere vekslet han over til *[[San Lorenzo in Lucina]]*.

## Eksterne lenker
*  Biografi på The Cardinals of the Holy Roman Church
Hamresanden

: *Se også [[badeplasser i Kristiansand]]*
**Hamresanden** er en grunnkrets i bydelen Kristiansand. Hamresanden er primært kjent som en ca. 3 kilometer lang badestrand med campingplass, om lag en mil fra Kristiansand sentrum.. Badestranden har fått klassifiseringen Blått Flagg. Tre campingplasser og et leilighetshotell er plassert på Hamresanden. 

Hamresanden strekker seg fra Grovika og opp langs Tovdalselva og består i tillegg av sletten under Moneheia. 

Tidligere NRK-sjef John G. Bernander og tidligere skøyteløper Kees Verkerk bor på Hamresanden.

I 2010 ble det meldt at norske arkeologer hadde funnet et såkalt *[[sarupanlegg]]*, et regionalt kultsenter fra traktbegerkulturen i yngre steinalder, ved Hamresanden. Anlegget er det første i sitt slag som er påvist i Norge.

## Referanser
Opel Manta

**Opel Manta** er en bilmodell fra bilprodusenten Opel. Den er oppkalt etter djevelrokken (engelsk *manta ray*). Opel Manta A ble introdusert i 1970, parallelt med søstermodellen Ascona A. Manta var i realiteten en coupéutgave av Asconaen, bygd på samme drivlinje og chassis. Manta A og Ascona A ble populære i USA og Canada, der de gikk under merkenavnet Buick og ble levert med 1,9 E motor. Manta A kunne også fås med Admirals 2800 motor - og dessuten i turboutgave. 

I likhet med Ascona ble Manta fornyet høsten 1975, da B-modellen kom som 1976 modell. Manta B var også denne gang identisk med Ascona B. Du fikk dem i forskjellige utstyrsvarianter, kalt b.l.a. SR, Berlinetta, GT/E, osv.Produksjonen av Ascona B ble høsten 1981 avløst av den nye forhjulsdrevne Ascona C som 1982 modell, men Mantaen fikk en "facelift" med ny front og andre motor-, og utstyrsalternativer, og ble produsert parallelt med Ascona C frem til høsten 1988, da den helt nye Vectra A ble introdusert som 1989 modell.

Manta B ble en tid også tilbudt som 3-dørs kombicoupé. Denne ble imidlertid ikke noen stor suksess og de aller fleste Manta B-modellene på bruktmarkedet i dag er den rene coupé-utgaven, som ble meget populær, ikke minst blant ungdommen.

Manta ble i en tid levert i "400-" utgave. Da med en 2,4 liters motor på 144HK. Dette var gateversjonen av den bilen som fabrikken brukte i motorsport (Rally). 
400-utgaven hadde fire runde frontlykter, større støtfangere og skjermer, osv.

Etterfølgeren til Manta het Opel Calibra som ble produsert til 1997.

## Eksterne lenker
*
Kirkham (Lancashire)

**Kirkham**, tidligere kjent som **Kirkam-in-Amounderness**, er en liten by og verdslig sogn på Fyldehalvøya i Lancashire, England. Noen av kontorene til det administrative distriktet Fylde ligger i Kirkham, selv om det er Lytham St. Annes som egentlig er administrasjonssenteret. Det ligger midtveis mellom Blackpool og Preston, og avstanden til sistnevnte er nær 18&nbsp;km. Byen ligger tilstøtende til den mindre byen Wesham. Det ligger et stort åpent fengsel i byen. Ved folketellingen i 2011 hadde byen en befolkning på 7 194 innbyggere.

Levninger som ble avdekket ved Carleton på 1970-tallet av en elg med to harpuner festet i seg antyder at Fylde var befolket av mennesker så langt tilbake som rundt 8 000 f.Kr. Byen ble omtalt i *[[Domesday Book]]* (1086) som *Churcheham*. Byen eier sin eksistens til høyden Carr Hill som den ble bygd på og som var lokaliseringen av festning i romersk Britannia. Dens navn er en blanding av norrøne *kirk* («kirke») og angelsaksiske *-ham* («bosetning/hjem»). Byens markedscharter ble gitt i 1269–1270 av kong Henrik III.

## Referanser


## Litteratur
* Ramsbottom, M. (2013): *Around Kirkham through Time*, Stroud: Amberley Publishing
* Ramsbottom, M. (2013): *An Historical Tour around the Town of Kirkham*, Kirkham: egenprodusert

## Eksterne lenker
* 
* En omfattende historie om Kirkham
* Historic Town Assessment Report (PDF), historie og arkeologi
* Romerske veier i Lancashire
* Geografiske bilder av Kirkham
* Kirkham Twinning Association
Geir «Cast» Kristiansen

**Geir Kristiansen** (født 25. august 1980 i Norge), kjent under artistnavnet **Cast**, er en norsk rapper oppvokst på Kolbotn utenfor Oslo.

Sammen med Axel «F'EM one» Purcell utgjorde han rapgruppen Equicez som vant Spellemannprisen 2003 for debutalbumet sitt. De tilhører begge musikkollektivet/plateselskapet Pass It. Som soloartist ga han ut debutalbumet *[[Problembarn]]* på plateselskapet EMI i 2015. Han fikk en radiohit med singelen «Kela» og solgte litt over 6000 album. Han vant Alarmprisen 2006 i klassen årets musikkvideo for «Problembarn». For albumet ble han nominert til både Spellemannprisen 2005 i klassen Hip Hop/R'n'B og Alarmprisen 2006 i klassen årets hiphop/rapalbum.

## Diskografi
* 2005: *[[Problembarn]]*
* 2022: *Betongmagi*

### [[Equicez]]
* 2003: *[[State of Emergency]]*
* 2013: *[[Stage of Extinction *Force Majeur]]*

## Referanser


## Eksterne lenker
*
Equicez

**Equicez** var en norsk hiphop-gruppe som bestod av rapperne Axel «F'EM one» Purcell Fra Langhus og Geir «Cast» Kristiansen fra Kolbotn.

## Historie
Gruppen møttes i 1993. De ble nominert til Spellemannprisen 2002 i klassen hip-hop for EP-en *Live from Pass It* og Alarmprisen 2003 i klassen årets låt for «Live from Pass It». Debutalbumet *[[State of Emergency]]* ble gitt ut i 2003. Singelen «Barnslig» ble en hit og ble spilt på NRK P3 i 16 uker. Albumet fikk Spellemannprisen 2003 og Alarmprisen 2004 i klassen hiphop. De ble også nominert i klassene årets låt for «Barnslig» og årets lievartist under Alarmprisen samme år. For samme album fikk de fire priser under utdelingen av  i 2004.

## Album
* 2003: *[[State of Emergency]]*
* 2013: *[[Stage of Extinction *Force Majeur]]*

## Referanser


## Eksterne lenker
*
West Lancashire

**West Lancashire** er et administrativt distrikt i Lancashire, England. Administrasjonssenteret er Ormskirk.

Det er planer om å opprette to enhetlige myndigheter i området, Sefton og Wigan. West Lancashire vil da bli delt mellom dem. I det første delingsforslaget ble Ormskirk delt i to, men dette førte til sterke protester. Det er derfor foreslått at Ormskirk skal bli en del av det nye distriktet *Sefton and West Lancashire*.

## Steder i distriktet

*Banks
*Burscough
*Ormskirk
*Skelmersdale
Ormskirk

**Ormskirk** er en markedsby i Lancashire, England, omkring 21&nbsp;km nord for Liverpool, 29&nbsp;km sørvest for Preston, og 14&nbsp;km sørøst for Southport. Byen er administrasjonssenter for distriktet West Lancashire. Ormskirk er kjent for sitt honningkake (engelsk: *gingerbread*). Ved folketellingen i 2011 hadde byen en befolkning på 24 073 innbyggere.

Byen ble grunnlagt av norrøne norboere. De skal ha vært ledet av en person ved navn *Orme* (eller *Orm*). Mange mener at han må ha vært kristen og bygde en kirke på stedet, *Orms kirke*, som så ble stedsnavnet Ormskirk. Sognekirken er bygget over den aller første kirken, og er viet til apostlene Peter og Paulus. Den er byens eldste bygning. Kirken er en av bare tre i England som har både tårn og spir (engelsk kirkearkitektur er her helt annerledes enn den norske), og den er unik ved at den har begge deler i samme ende av bygningen.

Byen ligger ved A59, og er nordlig endestasjon for Merseyrail.

## Referanser


## Litteratur
* Duggan, Mona (1998): *Ormskirk, the Making of a Modern Town*. Stroud: Sutton ISBN 0-7509-1868-3

## Eksterne lenker
* 
* Ormskirk Community Partnership
* Townships: Ormskirk , *British History Online*
* Ormskirk Advertiser
* Ormskirk Champion
Sirius Satellite Radio

**Sirius Satellite Radio** var et satellittradio-tilbud i USA og Canada som tilbød en rekke kanaler med musikk, sport, nyheter og underholdning. Kanalene var reklamefrie, men for å kunne høre på kanalene måtte man tegne et abonnement. Radiokanalene ble kringkastet fra tre satellitter i en geosynkron bane over Nord-Amerika. Den første av disse satellittene ble skutt opp i 2000.
Marc Ravalomanana

**Marc Ravalomanana** (født 1949) var Madagaskars president fra 2002 til 2009.

Familien av Ravalomanana hadde en bedrift (TIKO) for meieriprodukter. Han utviklet den til landets største bedrift med hjelp av verdensbanken. I 1999 ble Marc Ravalomanana borgermester av Antananarivo.

Den 6. mai 2002 ble han president av Madagaskar. Han er kjent for sin ultra-liberale økonomiske politikk. Landets økonomiske situasjonen ble forbedret av han, men inflasjonen økte også. Han er kjent for å ha bidratt sterkt til å forbedre landets infrastruktur, veier, havner og flyplasser. Han ble anklaget av kritikerne for å blande sine egne økonomiske interesser med statens interesser. Dette førte til hans fall i 2009. Den 17. mars gjorde hans etterfølger Andry Rajoelina statskupp ved hjelp av en gruppe mytterister i hæren. Ravalomanana har siden levd i eksil i Sør-Afrika.

## Referanser
Mikrobølge

**Mikrobølger** er et trivialnavn for elektromagnetiske bølger med bølgelengder i området 1 mm–30 cm, altså i den korte enden av radiobølgeområdet. Elektromagnetiske bølger med kortere bølgelengder kalles infrarøde.

Bølgelengder på 30 cm–1 mm tilsvarer frekvenser på 1–300 GHz. Mikrobølgeområdet er delt inn i ulike bånd, slik som «ultra-high frequency» (UHF, 0,3–3 GHz), «super-high frequency» (SHF, 3–30 GHz), og «extremely high frequency» (EHF, 30–300 GHz).

Mikrobølger blir brukt blant annet i mikrobølgeovner, radarer og satellittbasert kommunikasjon. På grunn av mangel på stabile mikrobølgekilder og tilhørende komponenter, ble ikke mikrobølgeteknologi utviklet før under andre verdenskrig, og da i forbindelse med radarutvikling i militært øyemed.

## Referanser
Julia Franck

**Julia Franck** (født 20. februar 1970 i Øst-Berlin (daværende DDR)) er en tysk forfatter.

## Liv
Julia Franck ble som sin tvillingsøster født som datter av skuespilleren Anna Franck og fjernsynsregissøren Jürgen Sehmisch, i Berlin. Moren tok de to døtrene med seg til Notaufnahmelager Marienfelde Vest-Berlin i 1978. Familien bosatte seg deretter i Schleswig-Holstein. Julia Franck studerte tysk litteratur og amerikanistikk i Berlin. 

I 1998 fikk hun Alfred-Döblin-stipendet og vant i 2000 3Sat-prisen under Ingeborg-Bachmann-konkurransen i Klagenfurt, Østerrike. I 2004 vant hun Marie-Luise-Kaschnitz-prisen og 2005 var hun stipendiat ved den romerske Villa Massimo. Med *Linfruen* vant hun i 2007 Den tyske bokprisen.

## Verk
* *Die Mittagsfrau*, Frankfurt am Main 2007 *Linfruen*, Cappelen Damm 2009, ISBN 9788202324476
* *Lagerfeuer*, Köln 2003
* *Bauchlandung*, Köln 2000
* *Liebediener*, Köln 1999
* *Der neue Koch*, Zürich 1997
* *Rücken an Rücken*, roman, S. Fischer Verlag, Frankfurt am Main 2011, ISBN 978-3-10-022605-1.

## Referanser

## Eksterne lenker
* 
*